ระเบียบกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับสถานตรวจสภาพรถพ.ศ. ๒๕๕๖ ตามที่ได้มีระเบียบกรมการขนส่งทางบก ว่าด้วยการดำเนินการเกี่ยวกับสถานตรวจสภาพรถพ.ศ. ๒๕๕๔ ลงวันที่ ๒๔ กุมภาพันธ์ พ.ศ. ๒๕๕๔ ไว้แล้ว นั้นโดยที่เป็นการสมควรปรับปรุงระเบียบกรมการขนส่งทางบกดังกล่าวให้สอดคล้องกับกฎกระทรวงการขอรับใบอนุญาตการออกใบอนุญาต และการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕และภารกิจหน้าที่ของหน่วยงานในสังกัดกรมการขนส่งทางบกเพื่อให้การปฏิบัติหน้าที่ราชการเป็นไปด้วยความสะดวก รวดเร็ว สามารถอำนวยประโยชน์ให้แก่ประชาชนยิ่งขึ้นอธิบดีกรมการขนส่งทางบก จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบก ว่าด้วยการดำเนินการเกี่ยวกับสถานตรวจสภาพรถ พ.ศ.๒๕๕๖ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรมการขนส่งทางบก ว่าด้วยการดำเนินการเกี่ยวกับสถานตรวจสภาพรถพ.ศ. ๒๕๕๔ ลงวันที่ ๒๔ กุมภาพันธ์ พ.ศ. ๒๕๕๔ข้อ ๔ ในระเบียบนี้ใบอนุญาต หมายความว่าใบอนุญาตจัดตั้งสถานตรวจสภาพรถผู้ได้รับใบอนุญาต หมายความว่าผู้ได้รับใบอนุญาตจัดตั้งสถานตรวจสภาพรถนายทะเบียน หมายความว่าผู้ได้รับมอบหมายจากนายทะเบียนกลางให้ดำเนินการแทนในส่วนที่เกี่ยวกับการดำเนินการสถานตรวจสภาพรถข้อ ๕ ให้รองอธิบดีกรมการขนส่งทางบก(ฝ่ายวิชาการ) รักษาการตามระเบียบนี้หมวด ๑บททั่วไป ข้อ ๖ การยื่นคำขอตามระเบียบนี้(๑) สถานตรวจสภาพรถที่ตั้งอยู่ในเขตกรุงเทพมหานครให้ยื่นต่อสำนักงานขนส่งกรุงเทพมหานครพื้นที่ที่สถานตรวจสภาพรถนั้นตั้งอยู่(๒) สถานตรวจสภาพรถที่ตั้งอยู่ในเขตจังหวัดอื่นให้ยื่นต่อสำนักงานขนส่งจังหวัดที่สถานตรวจสภาพรถนั้นตั้งอยู่ข้อ ๗ ให้สำนักงานขนส่งกรุงเทพมหานครพื้นที่หรือสำนักงานขนส่งจังหวัดที่สถานตรวจสภาพรถตั้งอยู่แล้วแต่กรณี เป็นผู้พิจารณาดำเนินการตามระเบียบนี้หมวด ๒การออกใบอนุญาต ข้อ ๘ เมื่อได้รับคำขอรับใบอนุญาตให้ตรวจสอบคำขอ เอกสารหลักฐานประกอบคำขอตามที่กำหนดในกฎกระทรวงและประวัติการดำเนินการสถานตรวจสภาพรถของผู้ยื่นคำขอรับใบอนุญาตหากปรากฏว่าคำขอเอกสารหลักฐานประกอบคำขอครบถ้วนถูกต้องและผู้ยื่นคำขอรับใบอนุญาตไม่ว่าจะเป็นบุคคลธรรมดาหรือเป็นหุ้นส่วนหรือกรรมการผู้มีอำนาจลงนามของนิติบุคคลไม่เคยถูกเพิกถอนใบอนุญาตหรือเคยถูกเพิกถอนใบอนุญาตแต่พ้นระยะเวลามาแล้วไม่น้อยกว่าห้าปีนับแต่วันที่ถูกเพิกถอนใบอนุญาตครั้งหลังสุดให้ดำเนินการ ดังนี้(๑) กรณีผู้ยื่นคำขอรับใบอนุญาตมีอาคารสถานที่ ลานจอดรถเครื่องตรวจสภาพรถ อุปกรณ์หรือสิ่งอำนวยความสะดวกในการตรวจสภาพรถหรือเครื่องมืออื่นใดตามที่กฎหมายกำหนดแล้ว ให้ตรวจสอบและถ่ายภาพไว้หากเห็นว่าครบถ้วนถูกต้องให้นายทะเบียนส่งข้อมูลและความเห็นให้สำนักวิศวกรรมยานยนต์(๒) กรณีผู้ยื่นคำขอรับใบอนุญาตยังไม่มีอาคารสถานที่ ลานจอดรถเครื่องตรวจสภาพรถ อุปกรณ์หรือสิ่งอำนวยความสะดวกในการตรวจสภาพรถ หรือเครื่องมืออื่นใดตามที่กฎหมายกำหนดหรือมีแต่ยังไม่ครบถ้วนถูกต้อง ให้นายทะเบียนพิจารณาอนุญาตในหลักการและแจ้งผลการพิจารณาเป็นหนังสือให้ผู้ยื่นคำขอรับใบอนุญาตทราบพร้อมกำหนดเงื่อนไขให้ผู้ยื่นคำขอรับใบอนุญาตต้องจัดให้มีอาคาร สถานที่ ลานจอดรถเครื่องตรวจสภาพรถ อุปกรณ์หรือสิ่งอำนวยความสะดวกในการตรวจสภาพรถ หรือเครื่องมืออื่นใดตามที่กฎหมายกำหนดให้ครบถ้วนถูกต้องภายในกำหนดเวลาหนึ่งร้อยแปดสิบวันนับแต่วันที่ได้รับแจ้งผลการพิจารณาเว้นแต่ผู้ยื่นคำขอรับใบอนุญาตมีเหตุผลความจำเป็นที่ไม่อาจดำเนินการให้แล้วเสร็จตามกำหนดเวลาให้นายทะเบียนพิจารณาอนุญาตให้ขยายระยะเวลาได้อีกไม่เกินสองครั้ง ๆละไม่เกินสามสิบวันหากผู้ยื่นคำขอรับใบอนุญาตจัดให้มีอาคารสถานที่ ลานจอดรถเครื่องตรวจสภาพรถ อุปกรณ์หรือสิ่งอำนวยความสะดวกในการตรวจสภาพรถหรือเครื่องมืออื่นใดตามที่กฎหมายกำหนดครบถ้วนถูกต้องภายในกำหนดเวลาแล้วให้ดำเนินการตามที่กำหนดใน (๑)แต่หากผู้ยื่นคำขอรับใบอนุญาตไม่อาจจัดให้มีอาคารสถานที่ ลานจอดรถเครื่องตรวจสภาพรถอุปกรณ์หรือสิ่งอำนวยความสะดวกในการตรวจสภาพรถหรือเครื่องมืออื่นใดตามที่กฎหมายกำหนดให้ครบถ้วนถูกต้องภายในกำหนดเวลาให้ถือว่าคำขอรับใบอนุญาตนั้นสิ้นสุดลงและให้นายทะเบียนแจ้งเป็นหนังสือให้ผู้ยื่นคำขอรับใบอนุญาตทราบโดยเร็วข้อ ๙ เมื่อสำนักวิศวกรรมยานยนต์ได้รับข้อมูลและความเห็นจากนายทะเบียนแล้วให้นำเสนอความเห็นพร้อมเหตุผลต่อนายทะเบียนกลางเพื่อพิจารณาอนุญาตหรือไม่อนุญาตให้จัดตั้งสถานตรวจสภาพรถและให้ดำเนินการดังนี้(๑) กรณีนายทะเบียนกลางเห็นสมควรอนุญาตให้จัดตั้งสถานตรวจสภาพรถให้สำนักวิศวกรรมยานยนต์แจ้งผลการพิจารณาเป็นหนังสือให้นายทะเบียนทราบและให้นายทะเบียนนั้นแจ้งเป็นหนังสือให้ผู้ยื่นคำขอรับใบอนุญาตทราบโดยเร็วพร้อมกับแจ้งให้ผู้ยื่นคำขอรับใบอนุญาตชำระค่าธรรมเนียมใบอนุญาตให้แล้วเสร็จภายในกำหนดเวลาสามสิบวันนับแต่วันที่ได้รับแจ้งหากผู้ยื่นคำขอรับใบอนุญาตชำระค่าธรรมเนียมใบอนุญาตครบถ้วนถูกต้องภายในกำหนดเวลาแล้วให้นายทะเบียนพิจารณาออกใบอนุญาตโดยกำหนดอายุใบอนุญาตนับตั้งแต่วันที่ได้รับชำระค่าธรรมเนียมใบอนุญาตครบถ้วนถูกต้องและให้จัดส่งสำเนาใบอนุญาตนั้นให้สำนักวิศวกรรมยานยนต์ทราบแต่หากผู้ยื่นคำขอรับใบอนุญาตไม่ชำระค่าธรรมเนียมใบอนุญาตให้ครบถ้วนถูกต้องภายในกำหนดเวลาให้ถือว่าคำขอรับใบอนุญาตนั้นสิ้นสุดลงและให้นายทะเบียนแจ้งเป็นหนังสือให้ผู้ยื่นคำขอรับใบอนุญาตทราบโดยเร็ว(๒)กรณีนายทะเบียนกลางเห็นว่าไม่สมควรอนุญาตให้จัดตั้งสถานตรวจสภาพรถให้สำนักวิศวกรรมยานยนต์แจ้งผลการพิจารณาเป็นหนังสือให้นายทะเบียนทราบและให้นายทะเบียนนั้นแจ้งเป็นหนังสือให้ผู้ยื่นคำขอรับใบอนุญาตทราบโดยเร็วหมวด ๓การต่ออายุใบอนุญาต ข้อ ๑๐ เมื่อได้รับคำขอต่ออายุใบอนุญาตให้ตรวจสอบคำขอ เอกสารหลักฐานประกอบคำขอตามที่กำหนดในกฎกระทรวงและประวัติการดำเนินการสถานตรวจสภาพรถของผู้ยื่นคำขอต่ออายุใบอนุญาตหากปรากฏว่าคำขอและเอกสารหลักฐานประกอบคำขอครบถ้วนถูกต้องให้ตรวจสอบอาคารสถานที่ลานจอดรถ เครื่องตรวจสภาพรถอุปกรณ์หรือสิ่งอำนวยความสะดวกในการตรวจสภาพรถหรือเครื่องมืออื่นใดตามที่กฎหมายกำหนดของผู้ได้รับใบอนุญาตแล้วดำเนินการ ดังนี้(๑) กรณีอาคารสถานที่ ลานจอดรถ เครื่องตรวจสภาพรถอุปกรณ์หรือสิ่งอำนวยความสะดวกในการตรวจสภาพรถ หรือเครื่องมืออื่นใดตามที่กฎหมายกำหนดครบถ้วนถูกต้องให้นายทะเบียนอนุญาตให้ต่ออายุใบอนุญาต(๒) กรณีอาคารสถานที่ ลานจอดรถ เครื่องตรวจสภาพรถอุปกรณ์หรือสิ่งอำนวยความสะดวกในการตรวจสภาพรถหรือเครื่องมืออื่นใดตามที่กฎหมายกำหนดไม่ครบถ้วนถูกต้องหรือมีความชำรุดบกพร่อง ให้นายทะเบียนแจ้งเป็นหนังสือให้ผู้ได้รับใบอนุญาตดำเนินการปรับปรุงแก้ไขข้อบกพร่องให้แล้วเสร็จภายในหกสิบวันนับแต่วันที่ได้รับแจ้งหากผู้ได้รับใบอนุญาตดำเนินการปรับปรุงแก้ไขข้อบกพร่องของอาคารสถานที่ลานจอดรถ เครื่องตรวจสภาพรถ อุปกรณ์หรือสิ่งอำนวยความสะดวกในการตรวจสภาพรถ หรือเครื่องมืออื่นใดตามที่กฎหมายกำหนดแล้วเสร็จภายในกำหนดเวลาแล้วให้ดำเนินการตามที่กำหนดใน (๑)แต่หากผู้ได้รับใบอนุญาตไม่อาจดำเนินการปรับปรุงแก้ไขอาคารสถานที่ ลานจอดรถเครื่องตรวจสภาพรถ อุปกรณ์หรือสิ่งอำนวยความสะดวกในการตรวจสภาพรถหรือเครื่องมืออื่นใดตามที่กฎหมายกำหนดให้แล้วเสร็จภายในกำหนดเวลาให้ถือว่าคำขอต่ออายุใบอนุญาตนั้นสิ้นสุดลงและให้นายทะเบียนแจ้งเป็นหนังสือให้ผู้ได้รับใบอนุญาตทราบโดยเร็วข้อ ๑๑ เมื่อนายทะเบียนอนุญาตหรือไม่อนุญาตให้ต่ออายุใบอนุญาตให้แจ้งผลการพิจารณาเป็นหนังสือให้ผู้ได้รับใบอนุญาตทราบโดยเร็ว และให้นำความในข้อ๙ในส่วนที่เกี่ยวกับการชำระค่าธรรมเนียมมาใช้บังคับกับการต่ออายุใบอนุญาตโดยอนุโลมข้อ ๑๒ การต่ออายุใบอนุญาตให้นายทะเบียนออกใบอนุญาตฉบับใหม่ตามแบบใบอนุญาตฉบับเดิม และให้ระบุคำว่า ต่ออายุ ไว้ที่ด้านหน้าใบอนุญาต โดยกำหนดอายุใบอนุญาตนับตั้งแต่วันถัดจากวันที่ใบอนุญาตเดิมสิ้นอายุและให้จัดส่งสำเนาใบอนุญาตนั้นให้สำนักวิศวกรรมยานยนต์ทราบหมวด ๔การออกใบแทนใบอนุญาต ข้อ ๑๓ เมื่อได้รับคำขอรับใบแทนใบอนุญาตให้ตรวจสอบคำขอและเอกสารหลักฐานประกอบคำขอ หากปรากฏว่าครบถ้วนถูกต้อง ให้จัดเก็บค่าธรรมเนียมใบแทนใบอนุญาตและให้นายทะเบียนออกใบแทนใบอนุญาตให้แก่ผู้ได้รับใบอนุญาตข้อ ๑๔ การออกใบแทนใบอนุญาตให้นายทะเบียนออกใบอนุญาตฉบับใหม่ตามแบบใบอนุญาตฉบับเดิม และให้ระบุคำว่า ใบแทน ไว้ที่ด้านหน้าใบอนุญาตหมวด ๕การปรับปรุงแก้ไขหรือเปลี่ยนแปลงสถานตรวจสภาพรถ ข้อ ๑๕ เมื่อได้รับหนังสือขออนุญาตปรับปรุงแก้ไขหรือเปลี่ยนแปลงสถานตรวจสภาพรถได้แก่ อาคารสถานที่ ลานจอดรถ พื้นที่สำหรับรถรอเข้าตรวจสภาพ ทางเข้า ทางออกเครื่องตรวจสภาพรถ อุปกรณ์หรือสิ่งอำนวยความสะดวกสำหรับใช้ในการตรวจสภาพรถรวมถึงผู้ควบคุมการตรวจสภาพรถหรือเจ้าหน้าที่ตรวจสภาพรถ ให้ดำเนินการ ดังนี้(๑)ตรวจสอบหนังสือขออนุญาตและเอกสารหลักฐานที่เกี่ยวข้องกับการปรับปรุงแก้ไขหรือเปลี่ยนแปลงรายการต่างๆ ของสถานตรวจสภาพรถ และเสนอความเห็นต่อนายทะเบียน(๒) เมื่อนายทะเบียนพิจารณาและมีคำสั่งอนุญาตหรือไม่อนุญาตให้ปรับปรุงแก้ไขหรือเปลี่ยนแปลงรายการต่างๆ ของสถานตรวจสภาพรถ ให้แจ้งผลการพิจารณาเป็นหนังสือให้ผู้ได้รับใบอนุญาตทราบ กรณีนายทะเบียนมีคำสั่งอนุญาตให้แจ้งผู้ได้รับใบอนุญาตทราบด้วยว่า เมื่อได้ดำเนินการปรับปรุงแก้ไขหรือเปลี่ยนแปลงรายการต่างๆ เรียบร้อยแล้ว ต้องมีหนังสือแจ้งให้นายทะเบียนทราบ(๓)เมื่อได้รับแจ้งผลการดำเนินการปรับปรุงแก้ไขหรือเปลี่ยนแปลงรายการต่าง ๆของสถานตรวจสภาพรถแล้ว ให้ตรวจสอบความครบถ้วนถูกต้องของรายการที่ขออนุญาตปรับปรุงแก้ไขหรือเปลี่ยนแปลงและถ่ายภาพไว้หากเห็นว่าครบถ้วนถูกต้องให้นายทะเบียนอนุญาตและแจ้งผู้ได้รับใบอนุญาตทราบพร้อมจัดส่งสำเนาหนังสืออนุญาตนั้นให้สำนักวิศวกรรมยานยนต์ทราบข้อ ๑๖ การปรับปรุงแก้ไขหรือเปลี่ยนแปลงอาคารสถานที่ตามข้อ๑๕ ต้องมิใช่เป็นการย้ายอาคารสถานที่เปลี่ยนไปจากเดิมซึ่งหากเป็นกรณีดังกล่าวให้ถือเป็นการย้ายสถานที่ตั้งของสถานตรวจสภาพรถตามหมวด ๖หมวด ๖การย้ายที่ตั้งสถานตรวจสภาพรถ ข้อ ๑๗ เมื่อได้รับคำขอย้ายที่ตั้งสถานตรวจสภาพรถให้ตรวจสอบคำขอ เอกสารหลักฐานประกอบคำขอตามที่กำหนดในกฎกระทรวง และประวัติการดำเนินการสถานตรวจสภาพรถของผู้ได้รับใบอนุญาตโดยให้นำความในข้อ ๘ มาใช้บังคับกับการย้ายที่ตั้งสถานตรวจสภาพรถโดยอนุโลมข้อ ๑๘ เมื่อสำนักวิศวกรรมยานยนต์ได้รับข้อมูลและความเห็นจากนายทะเบียนแล้วให้นำเสนอความเห็นพร้อมเหตุผลต่อนายทะเบียนกลาง เพื่อพิจารณาอนุญาตหรือไม่อนุญาตให้ย้ายที่ตั้งสถานตรวจสภาพรถและให้ดำเนินการ ดังนี้(๑) กรณีนายทะเบียนกลางเห็นสมควรอนุญาตให้ย้ายที่ตั้งสถานตรวจสภาพรถให้สำนักวิศวกรรมยานยนต์แจ้งผลการพิจารณาเป็นหนังสือให้นายทะเบียนทราบและให้นายทะเบียนนั้นแจ้งเป็นหนังสือให้ผู้ได้รับใบอนุญาตทราบโดยเร็วพร้อมกับแจ้งให้ผู้ได้รับใบอนุญาตนำใบอนุญาตมาบันทึกแก้ไขรายการที่ตั้งสถานตรวจสภาพรถโดยเร็วเมื่อผู้ได้รับใบอนุญาตนำใบอนุญาตมาบันทึกแก้ไขรายการที่ตั้งสถานตรวจสภาพรถแล้วให้นายทะเบียนแก้ไขรายการสถานที่ตั้งในใบอนุญาตฉบับเดิมโดยระบุคำว่า ย้ายสถานที่ตั้ง ไว้ที่ด้านหน้าของใบอนุญาตและจัดส่งสำเนาใบอนุญาตนั้นให้สำนักวิศวกรรมยานยนต์ทราบโดยเร็วการกำหนดอายุใบอนุญาตให้กำหนดโดยนับอายุใบอนุญาตต่อเนื่องจากใบอนุญาตฉบับเดิม(๒)กรณีนายทะเบียนกลางเห็นว่าไม่สมควรอนุญาตให้ย้ายที่ตั้งสถานตรวจสภาพรถ ให้สำนักวิศวกรรมยานยนต์แจ้งผลการพิจารณาเป็นหนังสือให้นายทะเบียนทราบและให้นายทะเบียนนั้นแจ้งเป็นหนังสือให้ผู้ได้รับใบอนุญาตทราบโดยเร็วหมวด ๗การเลิกประกอบกิจการสถานตรวจสภาพรถ ข้อ ๑๙ เมื่อได้รับหนังสือขอเลิกประกอบกิจการสถานตรวจสภาพรถให้ตรวจสอบประวัติการดำเนินการสถานตรวจสภาพรถของผู้ได้รับใบอนุญาตแล้วนำเสนอความเห็นพร้อมเหตุผลต่อนายทะเบียนเพื่อพิจารณาการขอเลิกประกอบกิจการสถานตรวจสภาพรถและดำเนินการ ดังนี้(๑) กรณีนายทะเบียนเห็นว่าผู้ได้รับใบอนุญาตไม่มีประวัติการฝ่าฝืนหรือไม่ปฏิบัติตามกฎหมายก็ให้เลิกประกอบกิจการสถานตรวจสภาพรถได้โดยแจ้งเป็นหนังสือให้ผู้ได้รับใบอนุญาตทราบและส่งคืนใบอนุญาตต่อนายทะเบียนภายในสิบห้าวันนับแต่วันที่เลิกประกอบกิจการสถานตรวจสภาพรถพร้อมกับแจ้งให้สำนักวิศวกรรมยานยนต์ทราบ(๒) กรณีนายทะเบียนเห็นว่าผู้ได้รับใบอนุญาตมีประวัติการฝ่าฝืนหรือไม่ปฏิบัติตามกฎหมายและยังอยู่ในระหว่างการพิจารณาลงโทษให้นายทะเบียนพิจารณาลงโทษให้เสร็จสิ้นก่อนการเลิกประกอบกิจการโดยหากการลงโทษนั้นถึงขั้นต้องเพิกถอนใบอนุญาตให้นายทะเบียนส่งข้อมูลและความเห็นให้สำนักวิศวกรรมยานยนต์ภายในสามสิบวันนับแต่วันที่ได้รับหนังสือขอเลิกประกอบกิจการสถานตรวจสภาพรถเพื่อเสนอนายทะเบียนกลางพิจารณาเพิกถอนใบอนุญาตก่อนการเลิกประกอบกิจการและให้นายทะเบียนแจ้งเป็นหนังสือให้ผู้ได้รับใบอนุญาตทราบและส่งคืนใบอนุญาตต่อนายทะเบียนภายในสิบห้าวันนับแต่วันที่ถูกสั่งเพิกถอนใบอนุญาตหรือวันที่เลิกประกอบกิจการสถานตรวจสภาพรถแล้วแต่กรณีหมวด ๘การอุทธรณ์คำสั่งนายทะเบียน ข้อ ๒๐ คำสั่งไม่อนุญาตให้ผู้ยื่นคำขอดำเนินการใดๆ ตามระเบียบนี้ ให้กระทำเป็นหนังสือโดยระบุ วัน เดือน ปี ที่ทำคำสั่งชื่อและตำแหน่งของเจ้าหน้าที่ที่ทำคำสั่ง ลายมือชื่อของเจ้าหน้าที่ที่ทำคำสั่งและเหตุผลที่ทำคำสั่งซึ่งประกอบด้วยข้อเท็จจริงอันเป็นสาระสำคัญข้อกฎหมายที่อ้างอิง ข้อพิจารณา และข้อสนับสนุนในการใช้ดุลพินิจพร้อมทั้งแจ้งให้ทราบด้วยว่าผู้นั้นมีสิทธิอุทธรณ์โต้แย้งคำสั่งนายทะเบียนภายในสิบห้าวันนับแต่วันที่ได้รับแจ้งคำสั่งดังกล่าวประกาศณ วันที่ ๒๗ มิถุนายน พ.ศ. ๒๕๕๖สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๕ สิงหาคม ๒๕๕๖อุษมล/ผู้ตรวจ๗ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๙๐ ง/หน้า ๑/๓๐ กรกฎาคม ๒๕๕๖